open-index/open-wikipedia-markdown huggingface dataset:
Ladenburgo

eta|maldekstra|180px|Ladenburgo ĉirkaŭ 1900.

**Ladenburg** estas unu el la plej malnovaj germanaj urboj. Ĝi troviĝas en la distrikto Rhein-Neckar kaj en la distriktaro Karlsruhe de la federacia lando Baden-Virtembergo. Fine de  la komunumo havis  loĝantojn. Origine ekde prahistoria tempo temis pri kelta lokloĝo (Lokvodunon), poste romia lokloĝo, kiun imperiestro Trajano igis "Urbs Lopodunum" kaj centron de la "Civitas Ulpia Sueborum Nicrensium" en la jaro 98. Ladenburg estis rezidejo de episkopo. Ĝi havas malnovan centron tiel belan kiel Rothenburg ob der Tauber.

## Diversaĵoj 
* Carl Benz vivis en Ladenburg ekde 1903 ĝis 1929, kaj Bertha Benz ekde 1903 ĝis 1944.
* La romano "Der Hahn ist tot" de la verkistino Ingrid Noll disvolviĝas en Ladenburg.

## Vidu ankaŭ 
* Itinero memoriga pri Bertha Benz (Mannheim-Ladenburgo-Pforzheim)

## Eksteraj ligiloj 
* Urbo Ladenburg (germane)
* Aŭtomuzeo Dr. Carl Benz en Ladenburgo
* Bertha Benz Memorial Route

Kategorio:Distrikto Rhein-Neckar
Kategorio:Urboj de Baden-Virtembergo
Gazetoj de la Pariza Komunumo

Dum la **Pariza Komunumo de 1871** aperis tre multaj gazetoj ofte redaktataj de 
iuj el la elektitoj kiaj Jules Vallès aŭ Félix Pyat. 

* ''L'Affranchi*, de Paschal Gousset
* *Le Cri du Peuple*, de Jules Vallès
* *Le Mot d'ordre*, de Henri Rochefort
* *Le Père Duchêne*, de VERMERSCH, VUILLAUME kaj HUMBERT
* *La Révolution sociale*, de MAROTEAU
* *La Sociale*, de André Léo
* *Le Vengeur'', de Félix Pyat

Kategorio:Pariza komunumo
-232

En la jaro **232 antaŭ Kristo** okazis, interalie:

## Eventoj 
* Gaio Flaminio iĝis konsulo de Romo.

## Naskiĝoj 
## Mortoj 
* Reĝo Aŝoko de Barato.

|
-233

En la jaro **233 antaŭ Kristo** okazis, interalie:

## Eventoj
**Quintus Fabius Maximus Verrucosus* estas konsulo de la Romia Respubliko

## Naskiĝoj 
## Mortoj 

|
-234

En la jaro **234 antaŭ Kristo** okazis, interalie:

## Eventoj 
* La reĝo Ptolomeo la 3-a ŝanĝis la egiptan kalendaron.
* Keltoj invadis Italion.
* Laŭ Plutarĥo, "tri lunoj" estis videblaj en Rimini, Italio.

## Naskiĝoj 
* Katono la Maljuna.

## Mortoj 

|
-235

En la jaro **235 antaŭ Kristo** okazis, interalie:

## Eventoj 
* Debutis la unua teatraĵo de Kneo Nevio en Romo

## Naskiĝoj 
* Kireno: Erastostono, egipta matematikisto kaj estro de Biblioteko de Aleksandrio
* Romo: Scipiono

## Mortoj 

|
Jacques René Hébert

**Jacques René HÉBERT** (naskiĝis la 15-an de novembro 1757 en Alençon, mortis la 24-an de marto 1794 en Parizo) estis franca ĵurnalisto kaj politikisto.

Li fondis en 1790 *Le Père Duchesne* la gazeton de la revoluciaj ekstremuloj. Li partoprenis en la faligo de la monarĥio en 1792 rolante kiel publika akuzisto kaj de la Ĝirondanoj en 1793. Kun siaj partizanoj la hebertistoj (Chaumette, Chabot, Collot d'Herbois, kaj aliaj) li forte influis la Klubon de la *Cordeliers* kaj la Parizan Komunumon. Robespiero, kies "moderecon" li estis denuncita, arestigis lin kaj liajn partizanojn kaj ekzekutigis lin.

Kategorio:Franca Revolucio
Kategorio:Francaj politikistoj
Kategorio:Viktimoj de Franca Revolucio
Ingrid Noll

**Ingrid NOLL**, (vere Ingrid GULLATZ, naskiĝis la 29-an de septembro 1935) estas populara germana verkistino.

Kiel filino de kuracisto, ŝi naskiĝis en Ŝanhajo, vivis ĝis 1949 en Nankino (Ĉinio), studis germanistikon kaj arthistorion kaj vivis poste en Weinheim. Ĝis la aĝo de 55 jaroj ŝi estis hejm-mastrino, edukinta tri gefilojn, unu de ili estas *Philipp (Biber) Gullatz*. Ŝia unua krimromano *"Der Hahn ist tot"* estis plej granda sukceso.

## Listo de verkoj 
* *Der Hahn ist tot* (1991)
* *Die Häupter meiner Lieben* (1993)
* *Die Apothekerin* (1994)
* *Kalt ist der Abendhauch* (1996)
* *Stich für Stich* (1997)
* *Röslein rot* (1998)
* *Die Sekretärin* (2000)
* *Selige Witwen* (2001)
* *Rabenbrüder* (2003)

## Eksteraj ligiloj 
* informoj en la retejo *krimi-couch.de* ("krimromana sofo") ()
* recenzoj pri ŝiaj libroj en germanlingvaj gazetoj, en la retejo *perlentaucher.de*
* artikolo "Mi havas sonĝon", en la gazeto Die Zeit (06/2003)

Kategorio:Germanaj verkistoj
UK 1929

La **21-a Universala Kongreso de Esperanto** okazis de la 2-a ĝis la 9-a de aŭgusto 1929 en Budapeŝto, Hungario. Venis 1200 partoprenantoj. La kongresejo estis Palaco Vigadó ĉe la Danubo.

Okazis beleckonkurso en la kadro de la kostumbalo. Partoprenis ĉirkaŭ 100 fraŭlinoj el multaj landoj. Tiun ĉi titolon de la plej bela fraŭlino ricevis Veronika Eksta, estona oficistino.
eta|280ra|maldekstre|
Informoj el la *Enciklopedio de Esperanto* de 1934 implikas ke antaŭkongreso estis aranĝita en Vieno, kaj tie Universala Esperantista Pacifista Ligo aranĝis manifestacion, partoprenita de 400 kongresanoj, la 31-a julio.

## Referencoj 

eta|280ra|centre|

Kategorio:Esperanto-renkontiĝoj en Hungario
Kategorio:Budapeŝto
Kategorio:1929 en Hungario
Karl Benz

**Karl Friedrich BENZ**  (naskiĝis la 25-an de novembro, 1844, mortis la 4-an de aprilo, 1929) estis germana inĝeniero kaj pioniro de la aŭtomobilindustrio.

Karl Benz naskiĝis en Karlsruhe. Kiel 15-jarulo li trapasis la akcepto-ekzamenon en la teknika universitato de Karlsruhe. Kvar jarojn poste li sukcese finis sian studadon, kaj en 1871 li fondis sian unuan firmaon. En la jaro 1872 li edziĝis al Bertha Ringer.

En 1878 Karl Benz evoluigis dutaktan eksplodmotoron kaj poste kvartaktan motoron, kaj en 1883 li fondis fabrikon por gasmotoroj *Benz & Cie. Rheinische Gasmotorenfabrik Mannheim*. Li inventis plurajn erojn por aŭtomobilo, ekz. sparkilojn, la kluĉilon, la karburilon kaj la rapidumŝanĝilon. La unuan aŭtomobilon li konstruis en la jaro 1885. Ĝi estis tri-rada veturilo kun eksplodmotoro kaj elektra sparkado. En 1886 Karl Benz patentigis sian inventon, sed komence li rikoltis pro sia "ĉaro sen ĉevaloj" nenion krom mokojn.

Malgraŭ ĉio li daŭre plibonigis siajn inventojn kaj en la jaro 1889 liaj modeloj estis montrataj en la Pariza Tutmonda Ekspozicio.

En 1929 lia entrepreno *Benz & Cie.* unuiĝis kun *Daimler Motorengesellschaft* al la akcia kompanio *Daimler-Benz AG*. La 4-an de aprilo 1929 Karl Benz mortis en Ladenburg ĉe Mannheim.

## Bildaro 

Dosiero:Werkstatt Carl Benz.png|La metiejo de Benz en Mannheim (Germanio)
Dosiero:Benz Patent Motorwagen (replica) IMG 0850.jpg|Rekonstruaĵo de la motorveturilo konstruita de Benz en 1885
Dosiero:Benz Patent Motorwagen Engine.jpg|Motoro de la patentita motorveturilo de Benz
Dosiero:Karl Benz Führerschein.jpg|La kondukpermesilo de Karl Benz, eldonita je la 1-a de aŭgusto 1888
Dosiero:Automuseum Dr Carl Benz.jpg|Aŭtomuzeo de d-ro Carl Benz, Ladenburg
Dosiero:Patentmotorwagen mit Karl und Bertha Benz.jpg|Karl kaj Bertha Benz
Dosiero:Berthabenzmemorialrouteschild.jpg|Oficiala indikilo de Itinero memoriga pri Bertha Benz
Dosiero:WslErsteTanke.jpg|Urba Apoteko Wiesloch, unua benzinstacio de la mondo

## Vidu ankaŭ 
* *Benz Patent-Motorwagen*
* Ladenburgo
* Itinero memoriga pri Bertha Benz 

## Eksteraj ligiloj 
* Automuseum Dr. Carl Benz, Ladenburg/Germany
* Bertha Benz Memorial Route

Kategorio:Germanaj inĝenieroj
Kategorio:Germanaj inventistoj
Kategorio:Pioniroj de la aŭtomobilindustrio
Kategorio:Historio de aŭto
Le Père Duchêne

***Le Père Duchêne*** ( *La Patriarko Djuŝen*) estas titolo de gazeto, kiu aperis plurfoje en la franca historio, redaktite de tre diversaj homoj. La unua aperis en 1789 redaktita de pastro. La plej fama (***Le Père Duchesne***) estis redaktita de Jacques René Hébert de 1790 ĝis 1794 kaj ludis unuarangan rolon en la Franca Revolucio, ĉar ĝi estis disdonita al ĉiuj soldatoj de la franca armeo. Ĝi estis ade kopiita, foje moke, foje pli radikale kun variaĵoj en la titolo (*La mère Duchesne*, *Le fils Duchesne*, *Les Enfants du Père Duchesne*, ktp., t.e. la patrino, la filo, la gefiloj, ktp Duchesne), jam dum la revolucia periodo (1790 ĝis 1799) kaj poste en diversaj aliaj okazoj (dum la Franca revolucio de 1830, la Franca revolucio de 1848, la Pariza Komunumo (1871), inter tiuj eventoj kaj ankaŭ poste).

La originaleco de tiu gazeto estas ĝia aparta tono: la titolo ĉiam entenis humurajn vortojn kiuj ŝanĝiĝis laŭ la cirkonstancoj; ekzemple: *La grande joie du Père Duchesne en apprenant que ...* (La granda ĝojo de la patro Duchesne ekscianta ke ...), ''la grande colère du Père Duchesne lorsqu'il a su que ...* (La granda kolero de la patro Duchesne, kiam li eksciis ke ...). La stilo estis aparta kun personaj rakontoj en ŝajne popola stilo (dum Hébert ekzemple fakte estis klera homo) kaj multaj sakraj esprimoj. *Le Père Duchesne* ludis pintan rolon en la franca revolucio per siaj plej radikalaj pozicioj.

Dum la Pariza Komunumo de 1871 ĝin redaktis VERMERSCH, VUILLAUME kaj HUMBERT sekvante la modelon de Hébert. Ĝi aperis kun tago menciita laŭ la Franca respublika kalendaro.

La du skribmanieroj *Duchesne* kaj *Duchêne* estas ekvivalentaj. La franca ortografio iom post iom anstataŭigis tiajn (ne plu prononcatajn) s-ojn per cirkumflekso.

----

## Le Père Duchêne Illustré 
De la 21-a de aprilo ĝis la 24-a de majo 1871 aperadis dek numeroj de ***Le Père Duchêne Illustré*** ilustrita suplemento de *"Le Père Duchêne"'' per kiu oni povas bilde sekvi semajnon post semajno la precipajn eventojn de la Komunumo.

## Notoj kaj referencoj 
## Eksteraj ligiloj 
* http://www.royet.org/nea1789-1794/notes/journaux/pere_duchesne.htm  
* http://www.royet.org/nea1789-1794  

Kategorio:Franca Revolucio
Kategorio:Francaj gazetoj
Kategorio:Franclingvaj gazetoj
Pere Duchesne
UK 1936

eta|300ra|Komuna foto
[eta|300ra|Partoprenantoj de la 28a Universala Kongreso de Esperanto en Vieno. Videblas [Adamo Zamenhof, Louis-Christophe Zaleski-Zamenhof, Zofia Zamenhof, Hugo Steiner, Lothar Steiner k.a.]]

La **28-a UK** okazis en Vieno, Aŭstrio, en 1936. Ĝi havis 854 partoprenantojn.

Dum ĉi tiu kongreso, ĉe la Esperantomuzeo de Vieno, Kalocsay kaj Waringhien havis la ŝancon kopii nur parton de la enhavo de tri kajeroj verkitaj de Zamenhof en 1881-1882 en Pra-Esperanto. Laŭ Waringhien, ĉiuj tiuj kajeroj estis poste detruitaj de la Nazioj.

## Eksteraj ligiloj 
* Bildo ĉe *Wiener Bilder*, 16a de aŭgusto 1936
* Bildo ĉe *Wiener Bilder*, 23a de aŭgusto 1936
* Karikaturoj en *Das Kleine Blatt*, 9a de aŭgusto 1936
* Artikolo en *Das Kleine Blatt*, 9a de aŭgusto 1936

## Referencoj 
Kategorio:Esperanto-movado en Vieno
Kategorio:1936 en Aŭstrio
Kategorio:Esperanto-renkontiĝoj en Aŭstrio
UK 1931

[eta|300ra|Partoprenantoj de UK en Krakovo. Centre staras [Odo Bujwid, dekstre - Felikso kaj Lidja Zamenhof]]
La **23-a Universala kongreso de Esperanto** okazis en Krakovo, Pollando, de la 1-a ĝis 8-a de aŭgusto 1931. Ĝi havis 900 partoprenantojn. Danke al strebo de Odo Bujwid la alta protektanto de la kongreso fariĝis marŝalo Józef Piłsudski.

Kategorio:Esperanto-renkontiĝoj en Pollando
Kategorio:Krakovo
Kategorio:1931 en Pollando
UK 1939

La **31-a Universala Kongreso de Esperanto 1939** en Berno, Svislando estis la lasta universala kongreso antaŭ la mondo dronis en la ĥaoso de la 2-a mondmilito. La malgranda nombro de nur 765 partoprenantoj respegulis, ke la homaro jam troviĝis sojle de la abismo.

La 32-a UK estis planita por Marsejlo en la tagoj 3-14 de aŭgusto 1940; pro la Dua Mondmilito ĝi ne okazis.

## Referencoj 
Kategorio:Berno
Kategorio:1939 en Svislando
Kategorio:Esperanto-renkontiĝoj en Svislando
UK 1947

La **32-a Universala Kongreso de Esperanto** okazis en 1947 en Berno, Svislando. Aliĝis 1370 partoprenantoj.

La kongreso disvolviĝis kiel jam la du antaŭaj Universalaj Kongresoj en la Kazino en Berno, la 26-an de julio ĝis 1-a de aŭgusto 1947. La kongresa oficejo situis en la ĉefa stacidomo kaj la interkona vespero okazis en la restoracio Kornhauskeller. La Loka Kongresa Komitato konsistis el: Hans Buchli (prezidanto), kiu estis trafikdirektoro de Berno, Jules Gilliard, Otto Walder, Arthur Baur (gazetara servo), kaj aliaj.

La kongreso en Berno estis la unua Universala Kongreso post la 2-a Mondmilito. Laŭ impreso tiutempe disvastigita en la komunikiloj de SAT, montriĝis en ĝi ankoraŭ la vundoj, kiujn tiu ĉi milito postlasis:

:Kiam unu el la germanaj "samideanoj" volis salutparoli en la kongreso, tuj protestis jugoslavaj, polaj kaj palestinaj ĉeestantoj minacante per tuja foriro.
:(el: "Historio de S.A.T.", 1953, p. 112)

Pere de partopreno en tiu kongreso fuĝis en 1947 el Hungario tra Svislando al Britio la juna George Soros, filo de la Esperanto-verkisto Teodoro Schwartz kaj estonta konata financisto kaj filantropo.

En la kongreso ankaŭ ekfunkciis la unua postmilita komitato de UEA, kiu oficos ĝis la jaro 1950.

## Referencoj 
Kategorio:Berno
Kategorio:1947 en Svislando
Kategorio:Esperanto-renkontiĝoj en Svislando
UK 1948

La **33-a Universala Kongreso de Esperanto** okazis en 1948 en Malmö, Svedio. Aliĝis 1761 partoprenantoj el 33 landoj. La organizan komitaton kaj la kongreson mem prezidis Jan Strönne.

## Galerio 

UK1948 naciaj kostumoj.jpg|Grupo en naciaj kostumoj
UK1948 Noll Nylen Postnikov.jpg|De maldekstre: Margrethe Noll, Paul Nylén kaj Fjodor Postnikov
UK1948 Oliver Malmgren Goldsmith.jpg|Jan Strönne, Oliver, Ernfrid Malmgren kaj Cecil Charles Goldsmith
UK1948 Zamenhof.jpg|Ludoviko Zamenhof (en la mezo)

## Fonto 
Kategorio:1948 en Svedio
Kategorio:Esperanto-renkontiĝoj en Svedio
UK 1949

700ra|eta|Komuna foto
La **34-a UK 1949** okazis en Bournemouth (Britio). Ĝi havis 1534 aliĝintajn partoprenantojn.

Antaŭ-kongreso okazis inter la 3-a kaj 5-a de aŭgusto en Londono. Por la transporto inter la du urboj estis speciala trajno.

Prezidanto de LKK kaj vicprezidanto de UK estis Chambers, prezidanto de la kongreso oni elektis William Alfred Gething, prezidanto de BEA. La Somera Universitato okazis sub prezido de William Edward Collinson.

Pro la universala kongreso en Bournemouth tiujare ne okazis brita kongreso de Esperanto; se ĝi estus okazinta, ĝia numero hazarde estus same 34. La 34-a Brita Kongreso de Esperanto do okazis la sekvan jaron en Ipswich.

## Notoj 
Kategorio:1949 en Britio
Kategorio:Esperanto-renkontiĝoj en Britio
UK 1930

eta|300ra|Partoprenantoj de la kongreso
La **22-a Universala Kongreso de Esperanto** okazis de la 2-a ĝis la 9-a de aŭgusto 1930 en Oksfordo, Britio. Venis 1211 partoprenantoj el 30 landoj. Granda sukceso de la Cseh-metodo. Ĉeftemoj: Esperanto en la radio kaj komerco.

Kunaranĝis la kongreson L. N. Newell kaj K. R. C. Sturmer. En la *somera universitato* prelegis interalie Bruno Migliorini. Pastro T. Grahame Bailey estris protestantan diservon, pastro Gaffney katolikan.

En la kongreso oni prezentis la anglan komedion La Onklino de Charley de Brandon Thomas. Amuzis viro aktoranta en virinaj vestoj. La rolantaro estis internacia. La nurenbergano August Starke estis la onklino. Oni laŭdis la prezenton pro flua traduko, trafaj esprimoj, elparolado komprenebla. La reĝisoro estis Julio Baghy.

30 1930
Kategorio:Oksfordo
Kategorio:1930 en Britio
Kategorio:Esperanto-renkontiĝoj en Britio
UK 1950

La **35-a Universala Kongreso de Esperanto** okazis inter la 5-a kaj la 12-a de aŭgusto 1950, en Parizo, Francio, kun 2325 partoprenantoj.

La Alta Protektanto estis la parlamenta prezidanto Édouard Herriot, kaj la prezidanto de la LKK estis Georges Warnier. En la Solena Malfermo festparolis Ivo Lapenna, la Somera Universitato okazis sub la rektorado de Gaston Waringhien, kaj la Kabareta vespero estis estrata de Raymond Schwartz.

En la kongreso unuafoje okazis solena atribuo de premioj kadre de nova Belarta Konkurso de UEA: en la kategorio de poezio originala per la poemo *La kanto de la ĝojo* gajnis Vincenzo Musella antaŭ Reto Rosetti kaj John S. Dinwoodie, en la kategorio de poezio tradukita gajnis Reto Rossetti antaŭ Arthur Dawson Foote kaj Božidar Vančik.

En la kongreso ankaŭ ekfunkciis la dua postmilita komitato de UEA, kiu oficos ĝis la jaro 1953.

## Referencoj 
Kategorio:Esperanto-movado en Parizo
Kategorio:1950 en Francio
Kategorio:Esperanto-renkontiĝoj en Francio
UK 1952

La **37-a Universala Kongreso de Esperanto** okazis de la 2-a ĝis la 9-a de aŭgusto de 1952 en Oslo, Norvegio, kun 1614 partoprenantoj.

Kiel Alta Protektanto oficis la kronprinco Olav. La prezidanto de la Loka Kongresa Komitato estis Carl Støp-Bowitz. La inaŭguron prezidis la urbestro de la urbo (Brynjulf Bull), kiu alparolis la kongresanojn en tre bona Esperanto.

Kategorio:Oslo
Kategorio:1952 en Norvegio
Kategorio:Esperanto-renkontiĝoj en Norvegio
UK 1938

eta|300ra|Komuna foto de la partoprenantoj
[eta|300ra|[Louis Bastien (3-a de dekstre) kun partoprenantoj]]
La **30-a Universala Kongreso de Esperanto** okazis de la  ĝis la  **1938** en Londono (Britio). Ĝi havis 1602 partoprenantojn. Ĝi estis la unua UK en tiu urbo, antaŭ la 56-a UK en 1971.

Nur unu triono de la anaro (ĉ. 500) estis eksterlandanoj. Tre atentata estis parolado de Edmond Privat, kiu kadre de aranĝo de la Kvakera Esperantista Societo pri "Esperanto kaj mondfrateco" parolis pri monda paco kaj mondaj problemoj.

## Teatraĵo kaj ekskursoj 
Lunde kaj marde oni prezentis en teatro *Scala* la teatraĵon "Eliza restas" (komedio triakta). Paralele oni prezentis filmon ("La tuta Anglujo"), tiel ke ĉiuj kongresanoj povis en unu aŭ alia tago ĉeesti ambaŭ prezentaĵojn.

Merkrede okazis ekskurso al Stratford on Avon, kun pli ol 200 partoprenantoj. 100 aliaj ekskursis al Hastings.

## Notoj 
Kategorio:Esperanto-renkontiĝoj en 1938
Kategorio:Esperanto-movado en Londono
Kategorio:1938 en Britio
Kategorio:Esperanto-renkontiĝoj en Britio
UK 1953

La **38-a Universala Kongreso de Esperanto** okazis en 1953, en Zagrebo, Jugoslavio, kun 1760 partoprenantoj. La solena malfermo okazis dimanĉe la 26-an de julio 1953, la solena fermo sabate la 1-an de aŭgusto 1953.

Kiel kongresejo servis Laborista Domo, kie sepdek gesamideanoj deĵoris en la Akceptejo. La kongresanoj alvenis jam sabate la 25-an de julio 1953. En la hotelo "Esplanade" okazis Interkona Vespero.

La solenan malfermon ĉeestis Alta Protektanto D-ro Vladimir Bakarić, Prezidanto de la Kroata Respubliko ene de la Socialisma federacia respubliko Jugoslavio, la urbestro de Zagrebo s-ro Večeslav Holjevac kaj la reprezentanto de Unesko s-ro Pierre Lebar el Parizo. La kongreson malfermis s-ro Ernfrid Malmgren, prezidanto de UEA.

En la kongreso ekfunkciis la tria postmilita komitato de UEA, kiu oficos ĝis la jaro 1956.

Vladimir Bakarić 1961.png|
Većeslav Holjevac.jpg|
Ernfrid Malmgren and Bror Jonzon (front).jpg|

## Fontoj 
* Heroldo de Esperanto, 1182, la 16-an de aŭgusto 1953

Kategorio:Zagrebo
Kategorio:1953 en Eŭropo
Kategorio:Historio de Jugoslavio
Kategorio:Esperanto-renkontiĝoj en Jugoslavio
Kategorio:Kroata Esperanto-Ligo
UK 1954

La **39-a Universala Kongreso de Esperanto** okazis en 1954 en Harlemo, Nederlando. Estis 2353 partoprenantoj.

Malferman paroladon faris Willem Drees, nederlanda ĉefministro kaj honora membro de UEA.

Kadre de la kongreso interalie en la suda Kiel-kvartalo de la urbo inaŭguriĝis D-ro Zamenhofstrato, al kiu la urbestraro post la beneluksa Esperanto-kongreso de la antaŭa jaro decidis doni tiun nomon.

## Bildaro 

Dosiero:1954 39-a UK Haarlem.jpeg|Kongreslibro
|Alparolado de D-ro Drees

## Eksteraj ligiloj 
* reta skanaĵo de la speciala numero (septembro 1954) pri la Universala Kongreso en Harlemo, de la bulteno *Flandra Esperantisto* (ok paĝoj, en Esperanto)

Kategorio:1954 en Nederlando
Kategorio:Esperanto-renkontiĝoj en Nederlando
Kategorio:Esperanto Nederland
UK 1956

La **41-a Universala Kongreso de Esperanto** okazis en 1956 en Kopenhago, Danio. Estis 2200 partoprenantoj.

Tiu ĉi UK alportis sufiĉe gravan ŝanĝon en la estraro. Forlasis ĝin interalie Ernfrid Malmgren, estrarano ekde 1934, prezidanto ekde 1947. Nun Ivo Lapenna estis la sola restinta estrarano de la kunfandiĝo en 1947. Iĝinte nova ĝenerala sekretario li ricevis pli da taskoj kaj ebloj ol antaŭe. Giorgio Canuto estis elektita je prezidanto.

## Bildaro 

Dosiero:1956 Somera Universitato.jpeg|Somera Universitato
Dosiero:1956 Ekskursaj Kantoj.jpeg|Ekskursaj Kantoj

Kategorio:Eventoj en Kopenhago
Kategorio:1956 en Danio
Kategorio:Esperanto-renkontiĝoj en Danio
Kategorio:Dana Esperanto-Asocio
UK 1955

La **40-a Universala Kongreso de Esperanto** okazis en 1955 en Bolonjo, Italio. Estis 1687 partoprenantoj. Sekretario de la landa kongresa komitato (LKK) estis cetere Gian Carlo Fighiera, la posta konstanta kongresa sekretario (KKS) de UEA.

## Teatraĵoj prezentitaj 
Por tiu okaze la verkisto Reto Rossetti verkis *La Jubilea Eposo*, nome longa kaj ambicia (31 paĝoj) poemo kiu prezentas la historion de lingvoj, de la lingva problemo kaj de Esperanto mem. Tiu eposo montras strukturon por scenigo akompane de intermezaj prezentadoj de diversaj ludoj kaj aferoj (muziko, kanto ktp). Ĝi estos poste kolektita en lia poemaro *Pinta Krajono*.

Kategorio:Bolonjo
Kategorio:1955 en Italio
Kategorio:Esperanto-renkontiĝoj en Italio
UK 1958

La **43-a Universala Kongreso de Esperanto** okazis de la 2-a ĝis la 9-a de aŭgusto 1958 en Majenco, Germanio. Estis 2021 partoprenantoj. LKK-prezidanto estis la  ĉefurbestro de Majenco, Franz Stein.

## Somera Universitato 
Parolis la 3-an de aŭgusto, dimanĉo:
* Ivo Lapenna
* Edmond Privat
* Ivo Rotkvić
* Gaston Waringhien
* Giorgio Canuto
* William Edward Collinson
* Hugo Sirk

## Eventoj 
Ĵaŭdo, la 7-an de aŭgusto, tri (proponitaj) ekskursoj
* sur la Rejno al *Bacharach*
* al *Heidelberg*
* al *Frankfurto ĉe Majno* (gvidis Esperanto-veterano Karl Barthel)

## Teatraĵoj prezentitaj 
* Internacia Arta Teatro
** *Reaperantoj* de Henrik Ibsen. Rolis Srdjan Flego, Mladen Šerment, Mira Župan, Roswitha Linsthoten, Jana Ravŝelj-Flego, Jean-Louis Rousseau
** *La Analfabeto* de Branislav Nuŝiĉ

## Bibliografio 
* *Historio de Esperanto*

## Bildaro 

Dosiero:1958 Dua Bulteno.jpeg|Kovrilo de *Dua Bulteno*
|Insignoj pri la UK-oj 1958 kaj 1960

58
Kategorio:Esperanto-renkontiĝoj en Germanio
Kategorio:Majenco
Kategorio:1958 en Germanio
UK 1957

La **42-a Universala Kongreso de Esperanto** okazis en 1957 en Marsejlo, Francio, el la 3-a de aŭgusto ĝis la 10-a de aŭgusto. Estis 1468 partoprenantoj. La protektanto de la honora komitato estis s-ro René Coty, prezidanto de la Franca Respubliko. Honoré Bourdelon estis prezidanto de la L.K.K. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo.

## Prelegoj 
Grava (se ne la plej grava) parto de la programo estis la prelegoj. Du prelegoj temis pri la kongresa lando, nome Francujo. Honoré Bourdelon prelegis pri "Houmanille, Mistral, Aubanel, tri fondintoj de L'Félibrige" kaj Coletta Llech-Walter pri "La Ekzistencialismaj "herooj" en la verkaro de Sartre".

Ege ambicia estis la programo de la Internacia Somera Universitato, akompanata en la kongresa libro de resumo kaj indekso de la naŭ antaŭaj kongresoj, nome de la prelegintoj kaj la temoj. En Marsejlo prelegis Ivo Lapenna (La suvereneco kaj la federacia principo), Hugo Sirk (La uzo de radiokarbono por la determino de la ago de organikaĵoj), William Auld (Anglalingva poezio de la 20-a jarcento), Marjorie Boulton (Enkonduko en la internacian semantikon), C. Stop-Bowitz (La parenceco inter vertebruloj) kaj Giorgio Canuto (Tio, kio postrestas el la teorioj de Cesare Lombroso).

## Programoj 
Krom la programo de prelegoj kaj partikulare de la Internacia Somera Universitato, en la kongresa libro oni montris la programojn de la 13-a Internacia Junular-Kunveno (de TEJO) el la 27a de julio ĝis la 2a de aŭgusto ĉirkaŭ Avinjono, de la 27-a Internacia Kongreso de Blindaj Esperantistoj en Lyon el la 30a de julio ĝis la 2a de aŭgusto, de la 2-a Internacia Infana Kongreseto el la 3a de aŭgusto ĝis la 9a de aŭgusto en Marsejlo mem.

Krom la prelegoserioj, okazis kunsidoj pri "Esperanto en la edukado" kaj "Esperanto en komerco kaj turismo" (lunde la 5-a), pri "La internacia lingvo en scienco kaj tekniko" (marde la 6-a), kaj la kunvenoj de tre diversaj fakaj asocioj.

## Distra programo 
La teatra vespero okazis la vendredon la 9-an en kiu la Internacia Arta Teatro prezentis la pecon Pri la malutilo de la tabako de Anton Ĉeĥov en kiu rolis Srdjan Flego kiel antaŭaĵo de la prezento de la komedio "Georgo Dandin" de Moliére fare de la Esperantista Teatra Trupo de Barcelono zorge kaj lude de Francesc Vilà.

Ekskursoj okazis ĵaŭde la 8-an al Provenco, al la Mediteraneo, al montoj kaj al fabrikejo de Nestlé.

## Notoj 
57
Kategorio:Marsejlo
Kategorio:1957 en Francio
Kategorio:Esperanto-renkontiĝoj en Francio
UK 1951

La **36-a Universala Kongreso de Esperanto** okazis de la 4-a ĝis la 11-a de aŭgusto 1951 en Munkeno, Germanio. Estis 2040 partoprenantoj. La kongresanoj akceptis dum ĝi la Munkenan Deklaracion.

Samtempe okazis la 23-a Kongreso de Internacia Katolika Unuiĝo Esperantista (IKUE).

## Eventoj 
* La interkona vespero okazis en la *Hofbräuhaus am Platzl*. (> germane)
* Komuna diservo en la preĝejo Sankta Ludoviko, (kune kun la 23-a internacia kongreso de Katolikaj Esperantistoj); prediko: pastro Beckers, Belgio
* Mardo, la 7-an de aŭgusto, komuna ekskurso al la episkopa urbeto *Freising*, nordoriente de Munkeno; tie okazis katolika diservo kun prediko Esperant-lingva per pastro Ludwig Thalmaier.
* Ĵaŭdo, la 9-an de aŭgusto, ekskurso al la Lago de Starnberg; ("pluvis la tutan tagon." laŭ Léon Courtinat, Historio de Esperanto)

## Somera Universitato 
Parolis Giorgio Canuto kaj Gaston Waringhien.

Kategorio:Esperanto en Munkeno
Kategorio:1951 en Germanio
Kategorio:Esperanto-renkontiĝoj en Germanio
UK 1961

La **46-a Universala Kongreso de Esperanto** okazis en 1961 en Harrogate, Britio. Venis 1646 partoprenantoj.

## Teatraĵoj prezentitaj 
* Internacia Arta Teatro
** *Advokata Patleno* (Ne nomita aŭtoro), esperantigita de Srdjan Flego
** *La Homa Voĉo* de Jean Cocteau. Rolis Jana Ravŝelj-Flego
** *La Respektema Prostituitino* de Jean-Paul Sartre

## Bildaro 

Dosiero:1961 Dua Bulteno.jpeg|Dua bulteno
Dosiero:1961 Britaj Fervojoj.jpeg
Dosiero:1961 Insigno UK Harrogate 2233-368.jpg|Insigno de la kongreso

61
Kategorio:1961 en Britio
Kategorio:Esperanto-renkontiĝoj en Britio
UK 1962

La **47-a Universala Kongreso de Esperanto** okazis en 1962 en Kopenhago, Danio. Venis 1550 partoprenantoj.

## Teatraĵoj prezentitaj 
* Internacia Arta Teatro
** *Maneken-Parado* de Marjorie Boulton.
** *La Homa Voĉo* de Jean Cocteau. Rolis Jana Ravŝelj-Flego
** *La Respektema Prostituitino* de Jean-Paul Sartre. Rolis i.a. Eta Bartolazzi, Jana Ravŝelj-Flego
** *Onklo Maroje* de Marin Drziĉ. Ĉefrolis Mladen Šerment

62
Kategorio:Eventoj en Kopenhago
Kategorio:1962 en Danio
Kategorio:Esperanto-renkontiĝoj en Danio
Kategorio:Dana Esperanto-Asocio
UK 1960

La **45-a Universala Kongreso de Esperanto** okazis en 1960 en Bruselo, Belgio. Venis 1930 partoprenantoj.

Reĝo Baldueno akceptis la Altan Protektadon de la 45-a UK.

## Teatraĵoj prezentitaj 
* Internacia Arta Teatro
** *Kurioza Okazaĵo* de Carlo Goldoni
** La friponaĵoj de Skapeno de Molière. Aliĝis Roseline Julien, Eta Bartolazzi, Emil Glad, Philippe Bonnard.

## Loka kongresa komitato (LKK) 
La centraj organizantoj estis
* Maurice Jaumotte (1899-1970), Antverpeno, prezidanto de la LKK
* Grégoire Maertens (1924- ), Bruĝo/Bruselo, vicprezidanto
* Henri Sielens (1915-1974), Antverpeno, vicprezidanto
* Gian Carlo Fighiera (1929-), konstanta kongresa sekretario
* profesoro Marcel Roost, Antverpeno, Internacia Somera Universitato
* R. Jacobs, sekretario ??
* Luc De Marré, sekretario
* J. Oleffe, kasisto ??
* Roger Jau­motte, Antverpeno, gazetara sekretario eble frato de Maurice?
* J. Plyson, loĝado??
* M. Weyn, loĝado??
* R. Huysmans, ekskursoj??
* Jules Verstraeten (1915-2007), Antverpeno
* Fernand Volders, Antverpeno ??

## Bildaro 

|Insignoj pri la UK-oj 1958 kaj 1960
Dosiero:1960 45-a UK Bruselo.jpeg|Kovrilo de la kongresa libro
Dosiero:1960 UK Bruselo.jpg|Loka Kongresa Komitato (el la kongresa libro)
Dosiero:1960 Zomeruniversiteit Brussel.jpeg|Gazetartikolo pri la "Someraj Universitataj Kursoj" 
|Maldekstre, Maurice Jaumotte, prezidanto de la Kongreso

Dosiero:1960 Congrès d'espéranto 1.jpeg
Dosiero:1960 Congrès d'espéranto 2.jpeg
Dosiero:1960 Congrès d'espéranto 3.jpeg
Dosiero:1960 Congrès d'espéranto 4.jpeg
Dosiero:1960 Congrès d'espéranto 5.jpeg

## Referencoj 
60
Kategorio:Bruselo
Kategorio:1960 en Belgio
Kategorio:Esperanto-renkontiĝoj en Belgio
UK 1965

La **50-a Universala Kongreso de Esperanto** okazis somere de la jaro 1965 en Tokio, Japanio. Ĝi havis 1710 aliĝintajn partoprenantojn.

## Interesaĵoj
Honora prezidanto de UEA Harry Holmes estis  oponinto de kontraŭusona kampanjo de Mondpaca Esperantista Movado planita por UK en Tokio.

65
Kategorio:Japana Esperanto-Instituto
Kategorio:Tokio
Kategorio:1965 en Japanio
Kategorio:Esperanto-renkontiĝoj en Japanio
UK 1964

La **49-a Universala Kongreso de Esperanto** okazis somere de la jaro 1964 en Hago, Nederlando. Ĝi havis 2512 aliĝintajn partoprenantojn.

## Teatraĵoj prezentitaj 
* Internacia Arta Teatro
** La amo de Don Perlimplino, Federico García Lorca.
** Edziĝpropono de Anton Ĉeĥov. Gastrolis Belka Beleva kaj Anani ANEV el Bulgara Esperanto-Teatro (BET). Reĝisoris kaj ĉefrolis Srdjan Flego.
** Hanibalo de Vanĉa Kljakoviĉ. Rolis Fabijan Ŝavagoviĉ, Bozena Dermit, Mato Ergoviĉ,
** Sen eliro de Jean-Paul Sartre. Rolis i.a. Mira Župan, Srdjan Flego, Liljana Geiner.
** La leciono de Eugène Ionesco. Ĉefrolis Srdjan Flego, Jana Ravŝelj-Flego.
** La morto de Lia Ekselenco de Marijan Matkoviĉ Rolis de Srdjan Flego, Jana Ravŝelj-Flego, Mladen Šerment kaj Silva Fulgosi

64
Kategorio:Esperanto Nederland
Kategorio:Hago
Kategorio:1964 en Nederlando
Kategorio:Esperanto-renkontiĝoj en Nederlando
UK 1966

eta
eta

La **51-a Universala Kongreso de Esperanto** okazis somere de la jaro 1966 en Budapeŝto, Hungario. Ĝi havis 3975 aliĝintajn partoprenantojn.

## Teatraĵoj prezentitaj 
* Internacia Arta Teatro
** *La Unua Paŝo* de Ferenc Molnár; en Teatro Madách; reĝisoris Srdjan Flego. Rolis Mladen Šerment
** *La Holanda Pupo* de Julio Baghy kun muziko de Sárossy Mihály. Aktoris kaj reĝisoris Srdjan Flego. Rolis Zdenka Herŝak
** *La morto de Lia Ekselenco* de Marijan Matkoviĉ Rolis Srdjan Flego , Jana Ravŝelj-Flego, Mladen Šerment kaj Silva Fulgosi
** *Pri la malutilo de la tabako* de Anton Ĉeĥov; monodramo de Srdjan Flego
** *Homo kun la Floro en-buŝe* de Luigi Pirandello. Ĉefrolis Mladen Šerment
* Bulgara Esperanto-Teatro
** *Dio Absolvu* de Elin Pelin
** *La Urso* de Anton P. Ĉeĥov, kun aktoro Belka Beleva
** *La Du Ŝtelistoj* de Branislav Nuŝiĉ, Anani Anev
* *Familiaj Problemoj* de May Thalvest, Mihail Ĉobanov
* *Kataki - Malamiko* de Ŝimon Wincelberg, teatro Powszechny, Lódz (Pollando), kun aktoroj Czeslaw Przybyla kaj Lucjan Wiernik.
* Jadwiga Gibczynska
** *Vojaĝo al Verdaj Ombroj* de Finn Methling
** *La Eta Princo* de Antoine de Saint-Exupéry
* *La Morto sur la Marbordo de Artemido* de Roman Brandstaetter. Prezentis Karina Waskiewicz, aktorino de la Dram-Teatro el Bjalistoko.
* *Ĉu Esti aŭ ne Esti* de Marjorie Boulton. Prezentis hungara amatora trupo dum la Virina Konferenco.
* *Budapeŝta Ekzameno* de Sándor Szathmári. Prezentis hungara amatora trupo.

## Prelegoj en Somera Universitato 
* Gaston Waringhien: La Budapeŝta Skolo

## Vidu ankaŭ 
* Esperanto-teatraĵoj en Hungario#1966

66
Kategorio:Esperanto-renkontiĝoj en Hungario
Kategorio:Budapeŝto
Kategorio:1966 en Hungario
UK 1968

eta|Medalo okaze de la kongreso
La **53-a Universala Kongreso de Esperanto** okazis de la 3-a ĝis la  en Madrido, la ĉefurbo de Hispanio. Ĝi havis 1769 partoprenantojn el 40 landoj.

## Teatraĵoj prezentitaj 
*Internacia Arta Teatro
***La analfabeto* de Branislav Nuŝiĉ. Rolis Jure Lipovac, Vlado Kovaĉiĉ, Mladen Šerment
***Malfacila elekto* (nenomita aŭtoro)
***Bela indiferentulo* de Jean Cocteau. Rolis Jana Ravŝelj-Flego.
***Taso da kafo* de Ivan Cankar. Rolis Srdjan Flego.
***Homo kun la floro en-buŝe* de Luigi Pirandello. Rolis Mladen Šerment
***Maskerado* de Miroslav Krleza. Rolis Jure Lipovac, Vlado Kovaĉiĉ, Srdjan Flego.
***Maneken-Parado* de Marjorie Boulton.

## La Alta Patrono 
La Alta Protektanto de la 53-a UK estis la diktatoro Francisco Franco.

En 2007 esperantistoj lanĉis retan peticion (jen arkivigita retejo de junio 2009) por nuligi tiun titolon (kiun ili nomis "honora prezidanteco", laŭ la Hispanlingva esprimo "presidente de honor" uzita en la tiama organo de Hispana Esperanto-Federacio). En la diskutlistoj oni povas vidi debaton inter la subtenantoj, kiuj substrekas la neceson distanciĝi de faŝismo, kaj la kontraŭuloj, kiuj taksas, ke la historion oni ne ŝanĝu, eĉ se ĝi estas kelkfoje hontinda.

## Notoj 
## Vidu ankauŭ 
* IJK 1968

68
Kategorio:Esperanto-movado en Madrido
Kategorio:1968 en Hispanio
Kategorio:Esperanto-renkontiĝoj en Hispanio
UK 1969

La **54-a Universala Kongreso de Esperanto** okazis de la  ĝis la  en Helsinko, Finnlando, kun 1857 partoprenantoj el 38 landoj. La kongresa temo estis "La rolo kaj taskoj de la Esperanto-Organizaĵoj en la aktualaj lingva situacio en la mondo".

La Alta Protektanto de la kongreso estis Urho Kekkonen, Prezidanto de Finnlando. La lokan kongresan komitaton prezidis N. G. Narvala.

La kongreso okazis plejparte en la kongresejo Dipoli en la urboparto Otaniemi de la najbara urbo Espoo, en ejo de Finnlanda Teknika Universitato. Teatraj prezentoj okazis en la urba teatro de Helsinki.

## Internacia Somera Universitato 
La rektoro de la Universitato estis emeritiĝinta profesoro pri meteologio Vilho Väisälä.

La programo:
* Ivo Lapenna: Internacia Juro kaj Mondpolitiko
* Erkki Kääriäinen: Pri la formo kaj grando de la terglobo
* Italo Chiussi: Esperanto kaj islamo
* Vilho Setälä: La finna lingvo kaj esperanto kiel ŝlosiloj al studo pri lingvoj
* Carl Støp-Bowitz: Birdetoj kiel ekstermantoj de insektoj
* Simeon Simeonov: Nuntempa scienca informado kaj dokumentado kun aparta konsidero de la lingvaj problemoj
* David L. Armand: Racia uzado kaj konservado de la naturfontoj de nia planedo
* Aurél Ponori Thewrewk: Dante kaj la natursciencoj
* E. A. Bokarev: Kazaj sistemoj en finno-ugraj kaj kaŭkazaj lingvoj

## Teatraĵoj prezentitaj 
* Internacia Arta Teatro
** Vilhelmo la konkeranto de Vanĉa Kljakoviĉ. Rolis Ivan Rogulja, Silva Fulgosi.
** Aparta ĉambro de Calude SAN.
** Hotelo de Pepo Bandiĉ de Branko Ĉopiĉ. Gastrolis Belka Beleva kaj Anani ANEV el Bulgara Esperanto-Teatro (BET). Reĝisoris Srdjan Flego.
** La sonoriloj de Smiljan Rozman. Rolis Mladen Šerment

69
Kategorio:Esperanto-renkontiĝoj en Finnlando
Kategorio:Eventoj en Helsinko
Kategorio:1969 en Finnlando
UK 1963

La **48-a Universala Kongreso de Esperanto** okazis en 1963 en Sofio, Bulgario. Venis 3472 partoprenantoj. La Lokan Kongresan Komitaton prezidis Nikola Aleksiev.

## Teatraĵoj prezentitaj 
* Internacia Arta Teatro
** *Pri la malutilo de la tabako* de Anton Ĉeĥov. Rolis Srdjan Flego
** *La Homa Voĉo* de Jean Cocteau. Rolis Jana Ravŝelj-Flego
** *Sen Eliro* de Jean-Paul Sartre. Rolis i.a. Mira Župan, Srdjan Flego, Liljana Geiner.
** *Hanibalo* de Vanĉa Kljakoviĉ. Rolis Fahro Konjhodziĉ, Mato Ergoviĉ, Bozena Dermit.
** *Malfacila Elekto* (nenomita aŭtoro)
** *Vilhelmo la Konkeranto* de Vanĉa Kljakoviĉ. Rolis Stane Stareŝiniĉ, Silva Fulgosi.

## Literaturo 
* Ziko van Dijk: *Die neutrale Sprache. Eine politische Geschichte des Esperanto-Weltbundes.* – Bydgoszcz: Skonpres, 2006. Paĝoj 307–309. *(germane)*

## Eksteraj ligiloj 
* Internacia kongreso sen tradukistoj, el la lernolibro de Boris Kolker.

63
Kategorio:Sofio
Kategorio:1963 en Bulgario
Kategorio:Esperanto-renkontiĝoj en Bulgario
UK 1971

La **56-a Universala Kongreso de Esperanto** okazis de la  ĝis la  en Londono, Britio, kun 2071 partoprenantoj el 40 landoj. La kongresa temo estis "La problemo de lingva komunikado en nuntempa mondo".

La Alta Protektanto estis Peter Studd, lord-urbestro de Londono, kaj prezidanto de la LKK estis John Wells.

En la kongreso la Komitato de UEA elektis la Estraron por la oficperiodo 1971–1974. La elektoj normale devintus okazi nur en 1972, sed ili estis plifruigitaj. Por la unua fojo en la historio de UEA por la prezidanteco kandidatis pli ol unu persono. Temas pri la prezidanto kaj vicprezidanto de la antaŭa oficperiodo, respektive Ivo Lapenna kaj E.L.M. Wensing. En sekreta baloto venkis la ĝistiama prezidanto Lapenna per 26 voĉoj kontraŭ 21 (kun 3 sindetenoj). Wensing tamen estis elektita por la Estraro kaj daŭrigis kiel vicprezidanto; li eksiĝis per letero la .

Kategorio:Esperanto-renkontiĝoj en 1971
Kategorio:Esperanto-movado en Londono
Kategorio:1971 en Britio
Kategorio:Esperanto-renkontiĝoj en Britio
UK 1967

La **52-a Universala Kongreso de Esperanto** okazis somere de la jaro 1967 en Roterdamo, Nederlando. Ĝi havis 1265 aliĝintajn partoprenantojn. Antaŭe la kongreso estis planita por Tel-Avivo, Israelo.

## La translokiĝo el Israelo al Nederlando 
Jam de longe la judoj en Palestino/Israelo - unuafoje en 1944 - deziris inviti la esperantistojn al Universala Kongreso. En 1967 la revo ŝajnis plenumiĝi, sed la politika evoluo disbatis ĝin. Ĉar fariĝis verŝajne ke eksplodos milito inter Israelo kaj arabaj najbaroj, la Estraro de UEA en majo decidis: la kongreso okazu en Roterdamo, la urbo de la Centra Oficejo.

La 6-an de junio efektive komenciĝis la Sestaga Milito, kiu daŭris ses tagojn. Pro la mallongeco de la milito la Universala Kongreso fakte povus tamen okazi en Tel-Avivo, sed tio ne estis antaŭvidebla.

Josef Ŝemer, nun konata israela esperantisto, rememoras ke tiam li estis 17-jara kaj vizitadis la Esperanto-klubon en Tel-Avivo. Tie li renkontis la plej multajn LKK-anojn, kiel Isaj Dratwer, kvankam li mem ne kunorganizis. La klubkunvenoj okazis ĉiam dimanĉe, tial la Sestaga Milito, kiu komenciĝis lunde kaj finiĝis sabate, ne ĝenis la kunvenan tradicion. Kun siaspeca humuro Josef Ŝemer aldonas: "Eble la israela registaro planis la militon tiel, por ne interrompi la klubkunvenojn..."

## Teatraĵoj prezentitaj 
* Internacia Arta Teatro
** Taso da kafo de Ivan Cankar. Rolis Srdjan Flego.
** La leciono de Eugène Ionesco. Ĉefrolis Srdjan Flego , Jana Ravŝelj-Flego.
** Batalo ĉe kaldrono de Branko Ĉopiĉ.
** Bona leciono de Arkadij Averĉenko. Kunludis du aktoroj el Studenta Esperanto-klubo en Zagrebo.
** La holanda pupo de Julio Baghy. Rolis Zdenka Herŝak.

67
Kategorio:Eventoj en Roterdamo
Kategorio:Esperanto-renkontiĝoj en Nederlando
Kategorio:1967 en Nederlando
Kategorio:Esperanto Nederland
UK 1970

La **55-a Universala Kongreso de Esperanto** okazis de la 1-a ĝis la  en Vieno, Aŭstrio. Ĝi havis 1987 aliĝintajn partoprenantojn el 46 landoj. La kongresa temo estis "Esperanto kiel instrumento de internacia konceptado de la mondo".

La Alta Protektanto estis la esperantisto Franz Jonas, ŝtata prezidanto de Aŭstrio, kiu ankaŭ paroladis en la Solena Inaŭguro de la kongreso. Leopold Grimme estis prezidanto de la L.K.K. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo.

## Prelegoj 
Grava (se ne la plej grava) parto de la programo estis la prelegoj. Ege ambicia estis la programo de la Internacia Somera Universitato, kies rektoro estis Eugen Wuster. Nome prelegis Ernst Görlich (Aŭstra literaturo kiel interligilo inter la popoloj), Ivo Lapenna (Atingoj kaj malsukcesoj de Unuiĝintaj Nacioj), J. C. Wells (Transforma-genera gramatiko), Lucien Laurat (Nacia kunvivado en la Aŭstra-Hungara ŝtato kaj ĝiaj paraleloj kun la nuntempa unuiĝo de Eŭropo), Jonas Dogys (Distribuo kaj dinamiko de bios-vitaminoj en superaj plantoj), M. E. Falla (Kiel komputilo komprenas?), István Szerdahelyi (Apliko de ekzaktaj metodoj en la didaktika kompar-lingvistiko), Hideo Shinoda (Ĉu viro aŭ virino estas denaske destinita?), Paul Neergaard (Universitato kun Esperanto kiel instrulingvo?) kaj Gaston Waringhien (Leksikografiaj kaj leksikologiaj problemoj).

## Programoj 
Krom la programo de prelegoj kaj partikulare de la Internacia Somera Universitato, en la kongresa libro oni montris la programojn de la 26-a Internacia Junulara Kongreso (de TEJO) el la 10a ĝis la 17a de aŭgusto en Graz, de la 11-a Internacia Infana Kongreseto el la 1a de aŭgusto ĝis la 8a de aŭgusto en Vieno mem kaj de la Oficiala Postkongreso en Linz.

Krom la prelegoserioj, okazis filmoprezentoj, kunsidoj pri diversaj aferoj kaj la kunvenoj de tre diversaj fakaj asocioj.

## Distra programo 
Okazis Aŭstra Vespero dimanĉe la 2-an de aŭgusto kun abunda prezento de muziko, kanto kaj danco. La teatraj vesperoj okazis la 3-an kaj 4-an de aŭgusto kun prezento de "Sybilla" de Pär Lagerkvist, sveda verko esperantigita de Ib Schleicher kaj fare de mebroj de pola Teatr. Al. Wegierski de Bialistoko kaj de "La virina regno" de St. L. Kostov, esperantigita de Kiril Drajev kaj fare de geaktoroj de la Bulgara Esperanto-Teatro. Krome, dum la Internacia Arta Vespero vendrede la 7-an inter aliaj montroj, Jadwiga Gibczynska ludis la monologon "Maria Sklodowska-Curie".

Ekskursoj vizitis proksimajn lokojn, kiel Vieno mem, la kastelo Kreuzenstein, la lago Neusiedler, Wachau, montaro Rax, Semmering

## Notoj 
Kategorio:Esperanto-renkontiĝoj en 1970
Kategorio:Esperanto-movado en Vieno
Kategorio:Aŭstria Esperanto-Federacio
Kategorio:1970 en Aŭstrio
Kategorio:Esperanto-renkontiĝoj en Aŭstrio
UK 1973

eta|Parolado de Stanisław Świstak dum UK 1973
La **58-a Universala Kongreso de Esperanto** okazis de la  ĝis la  en Beogrado, Jugoslavio. Ĝi havis 1638 aliĝintajn partoprenantojn el 42 landoj. La kongresa temo estis "Lingva egalrajteco en teorio kaj praktiko".

La Alta Protektanto de la kongreso estis Josip Broz Tito, la prezidento de Jugoslavio. La Lokan Kongresan Komitaton prezidis M. V. Ŝaponjiĉ. Pro vizaj problemoj partoprenis kompare malmultaj esperantistoj el orienta Eŭropo, sed venis multaj usonanoj kaj japanoj.

En la Solena Inaŭguro partoprenis diplomatoj reprezentantaj 21 landojn kaj 2 internaciajn organizojn.

La unuan premion en la Oratora Konkurso gajnis Stefan MacGill.

En la kongreso Kultura Kooperativo de Esperantistoj estis akceptita de la Komitato kiel plia aliĝinta landa asocio de UEA en Brazilo.

Kategorio:Esperanto-renkontiĝoj en 1973
Kategorio:Esperanto-renkontiĝoj en Jugoslavio
Kategorio:Beogrado
Kategorio:Historio de Jugoslavio
Kategorio:1973 en Eŭropo
UK 1972

La **57-a Universala Kongreso de Esperanto** okazis de la  ĝis la  en Portlando, Usono, kun 923 partoprenantoj el 40 landoj. La kongresa temo estis "Monda turismo kaj lingva diverseco".

La Alta Protektanto estis Tom McCall, ŝtatestro de Oregono. Prezidanto de la LKK estis Jim Deer.

La organizantoj de la UK estis tre malkontentaj pro fakto ke neniu estrarano de UEA vizitis ĝin. Samtempe okazis seminario aranĝita de la prezidanto de la Sveda Esperanto-Federacio, Jan Strönne, en la sveda kongres- kaj sportejo Frostavallen en Skanio, kiun partoprenis pluraj estraranoj.

Buckminster Fuller, Mario Pei, senatanoj Mark Hatfield kaj Robert Packwood, kongresano Roman Pucinski, universitato-prezidento Paul E. Waldschmidt, Karlin Capper-Johnson de Lewis and Clark College, arkobiskopo Robert J. Dwyer, Stephen Zamenhof kaj la nobel-premiantoj Linus Pauling kaj Hannes Alfvén estis honoraj prezidantoj de la kongreso.

La germana luterana pastro Gerd-Joachim Brinkmann gvidis esperantlingvan geedzigan diservon kadre de la kongreso. 

## Fontoj
Kategorio:Esperanto-renkontiĝoj en 1972
Kategorio:Portlando
Kategorio:1972 en Usono
Kategorio:Esperanto-renkontiĝoj en Usono
UK 1975

La **60-a Universala Kongreso de Esperanto** okazis de la  ĝis la  en Kopenhago (Danio). Ĝi havis 1227 aliĝintojn. La kongresa temo estis "La socia pozicio de la virino" kaj ĝi estis ligita al la Internacia Jaro de la Virino, kiel Unuiĝintaj Nacioj deklaris 1975.

En la Belartaj Konkursoj partoprenis 39 aŭtoroj el 17 landoj per 88 verkoj. Venkis Stojan Ĝuĝev per sia verko *La najlo de la hoĝo Nasr Eddin*.

En Kopenhago okazis ankaŭ la 41-a UK (en 1956), la 47-a UK (1962) kaj la 96-a UK (2011).

## Notoj 
Kategorio:Eventoj en Kopenhago
Kategorio:1975 en Danio
Kategorio:Esperanto-renkontiĝoj en Danio
Kategorio:Dana Esperanto-Asocio
UK 1976

La **61-a Universala Kongreso de Esperanto** okazis de la  ĝis la  en Ateno, Grekio, kun 1266 partoprenantoj el 51 landoj.

La Alta Protektanto estis A. K. Tripanis, ministro pri kulturo kaj sciencoj, kaj la prezidanto de la LKK estis Georgios Miggas.

Kategorio:Esperanto-renkontiĝoj en 1976
Kategorio:Ateno
Kategorio:1976 en Grekio
Kategorio:Esperanto-renkontiĝoj en Grekio
UK 1974

La **59-a Universala Kongreso de Esperanto** okazis de la  ĝis la  en Hamburgo, Germanio. Ĝi havis 1650 partoprenantojn el 50 landoj. La kongresa temo estis "Naciismo kaj internacia kunlaboro en nuntempa mondo".

## Historia fono 
Tiu ĉi Universala Kongreso estas grava precipe pro tio, ke la prezidanto de UEA Ivo Lapenna komence de la kongreso deklaris sian retiriĝon el ĉiuj funkcioj, kiujn li havis en la Esperanto-movado. Li havis kialojn supozi, ke li ne ricevos plimulton en la elektoj (jam tri jarojn antaŭe, en la 56-a UK, li ricevis nur 26 voĉojn, la alia kandidato 21). Poste Lapenna asertis ke "puĉo", helpata de komunistoj, forigis lin el la ofico. Laŭ la historiisto Ulrich Lins, Lapenna neniam povis pruvi tion. Cetere per sia demisio Lapenna ja mem forigis la eblecon de eventuala puĉo.

La Komitato de UEA elektis la novan Estraron por la oficperiodo 1974–1977, kun d-ro Humphrey Tonkin kiel nova prezidanto de la Asocio. Unu el la estraranoj estis d-ino Flóra Szabó-Felső, la unua virino en la Estraro de UEA.

La naftokrizo, ekinta en novembro de 1973, bremsis la vojaĝemon kaj certagrade negative influis la kvanton de la aliĝoj.

## Bildaro 

Dosiero:1974 Insigno UK Hamburgo.JPG|Insigno de la Universala Kongreso en Hamburgo, 1974 (Feliks-Arĥivo, arĥivaĵo 2233#374).

Kategorio:Esperanto-renkontiĝoj en 1974
Kategorio:Esperanto en Hamburgo
Kategorio:1974 en Germanio
Kategorio:Esperanto-renkontiĝoj en Germanio
UK 1979

**64-a UK 1979** estis la 1979-jara Universala Kongreso de Esperanto kiu okazis de la  ĝis la  en Lucerno, Svislando. Ĉeestis 1635 partoprenantoj el 49 landoj.

En la kongreso la Komitato de UEA aprobis la novan Statuton de UEA, kiu (kun kelken ŝanĝoj akceptitaj en 2016) validas ĝis nun.

## Personoj 
### Alta protektanto 
Hans Hürlimann, federacia prezidanto de Svislando

### Honora komitato 
* Prezidanto: D-ro Hans-Rudolf Meyer, nacia konsilisto, eksurbestro de Lucerno
* Luigi Generali, prezidanto de la Nacia Konsilantaro
* Josi J. Meier, nacia konsilisto
* D-rino Emilie Lieberherr, membro de la Ŝtata Konsilantaro
* D-ro Walter Gut, registara konsilisto
* Felix Schnyder, ambasadoro, prezidanto de la svisa Unesko-komisiono
* Anton Hänggi, episkopo de Bazelo en Soloturno
* D-ro Werner Kämpfen, direktoro de la Svisa Nacia Turisma Oficejo
* Dipl. inĝ. W. Grob, Rektoro de la Svisa Federacia Instituto pri Teknologio Zuriko
* Helga Kohler, vicprezidanto de la Svisa Sindikata Unuiĝo

### Kongresa prezidantaro 
* D-ro Humphrey R. Tonkin, prezidanto de UEA
* Prof. d-ro Carl STØP-BOWITZ, vicprezidanto de UEA
* Mag. William Auld, vicprezidanto de UEA
* D-ro Werner Bormann, ĝenerala sekretario de UEA
* Mag. Claude Piron, rektoro de ISU
* István MÓROCZ, prezidanto de SES
* Kurt GREUTERT, prezidanto de LKK

### Loka Kongresa Komitato 
* Kurt Greutert (prezidanto)
* Peter Dietschi (vicprezidanto)
* Ernst Glättli (vicprezidanto)
* Erna Döring
* Heinrich Ringli
* Lilly Schaerer
* Johann Lutz
* Gertrud Weigelt
* Momĉilo-Moŝa Pavloviĉ
* François Mottet
* Martin Balsiger
* Hans Hunkeler
* Charles R. L. Power (KKS de UEA)

## Kongresa temo 
La kongresa temo estis "La lingva aspekto de internacia organiziĝo". Pri la temo prelegis interalie d-ro Robert Muller, asista ĝenerala sekretario de Unesko, en la franca lingvo; la aŭskultantoj disponis skriban tradukon en Esperanton.

## Teatro 
Bulgara Esperanto-Teatro prezentis la dramon "Amo" de Paul Géraldy.

## Postkongreso 
Postkongreso okazis de la 5-a de aŭgusto ĝis 11-a de aŭgusto en Interlaken borde de la lago de Thun (Svislando).
## Filatelio 
La Svisa ŝtato emisiis poŝtmarkon de 70 cendoj pri esperanto okaze de la kongreso .

Kategorio:Kantono Lucerno
Kategorio:Esperanto-renkontiĝoj en 1979
Kategorio:1979 en Svislando
Kategorio:Esperanto-renkontiĝoj en Svislando